text: Går bilen i stykker, så ring til politiet
  02 juli 2013 kl. 12.50
  Nye regler betyder, at du skal ringe til politiet, hvis din bil går i stykker på motorvejen.
  Det er farligt at skifte hjul eller reparere bilen på motorvejen.
  Derfor er der kommet nye regler, der betyder, at du skal ringe til politiet, inden du går igang med en reparation eller et hjulskifte.
  Det gælder dog ikke, hvis du kan holde dig i nødsporet.
  Men hvis du skal bruge en del af selve kørebanen, skal du ringe 114 og få tilladelse.
  